**AGENȚIA PENTRU PROTECȚIA MEDIULUI ILFOV**

Nr. 5679/25.04.2024

**DECIZIA ETAPEI DE ÎNCADRARE**  
 **DRAFT din 25.04.2024**

Ca urmare a solicitării de emitere a acordului de mediu adresate de **ROMPHARM COMPANY S.R.L.,** cu sediul în oraș Otopeni, Str. Eroilor, nr. 1A, judetul Ilfov, înregistrată la APM Ilfov cu nr. 5679/17.03.2023**,** cu completarile ulterioare, în baza:

**Legii nr. 292/2018** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011, cu modificările și completările ulterioare,

autoritatea competentă pentru protecţia mediului APM Ilfov decide, ca urmare a consultărilor desfăşurate în cadrul şedinţei Comisiei de Analiză Tehnică din data de 01.11.2023, că proiectul **„Recompartimentări interioare și extindere clădire existentă (cu funcțiune birouri P+1E și depozitare parter înalt) în scopul schimbării destinației în laborator și producție, refacere fațade, amenajare incintă și organizare de șantier”, propus a fi amplasat în oraș Otopeni, str. Drumul Gării Otopeni, nr. 32, T 23, nr. cadastral 1982/2, 1982/2-C1, județul Ilfov**, nu se supune evaluării impactului asupra mediului, nu se supune evaluării adecvate si nu se supune evaluării impactului asupra corpurilor de apă.

Justificarea prezentei decizii:

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul nu se încadrează în prevederile Legii nr. 292/2018, anexa nr. 1;

b) proiectul se încadreaza în prevederile anexei 2 la Legea nr. 292/2018, la punctul **pct. 13**, **lit. a) – *„Orice modificări sau extinderi, altele decât cele prevazute la pct. 24 din anexa nr. 1, ale proiectelor prevazute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.”****;*

c) titularul și APM Ilfov au mediatizat în presa locală, cât și pe pagina web atât depunerea solicitării acordului cât și decizia etapei de încadrare;

d) lipsa observațiilor din partea publicului interesat;

**II. Motivele pe baza carora s-a stabilit neefectuarea evaluării adecvate sunt următoarele:**

Proiectul propus nu intră sub incidența art. 28 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare.

**III. Motivele pe baza cărora s-a stabilit neefectuarea evaluării impactului asupra corpurilor de apă:**

Conform Adresei înregistrată la APM Ilfov cu nr. 19663/28.11.2023, emisă de Administrația Națională ”Apele Române” – Administrația Bazinală de Apă Argeș-Vedea, Sistemul de Gospodărire a Apelor Ilfov-București – pentru proiectul propus nu este necesară elaborarea SEICA.

**1. Caracteristicile proiectului:**

*1.1. Descrierea proiectului:*

Proiectul propune recompartimentări interioare și extindere clădire existentă (cu funcțiune birouri P+1E și depozitare parter înalt) în scopul schimbării destinației în laborator și producție, refacere fațade, amenajare incintă și organizare de șantier.

Pe teren exista o cladire formata din zona de birouri (parte si etaj) si zona de depozitare (parter inalt). Dupa reconversia acesteia, cladirea va avea functiunea de laboratoare si productie.

Pe zona actuala a birourilore se vor amenaja laboratoare si vestiare pentru angajati (cu grupuri sanitare incluse) .

Pe zona de depozitare se vor monta echipamente specifice, organziate in incaperi mici de box in box din panouri speciale pentru industria farmaceutica.

Corpul de extindere va avea functiune tehnica, unde se vor monta centralele de tratare aer, centrala termica si alte echipamente specifice care sa asigure o anumita calitate a ambientului interior necesar si specific acestei activitati.

Societatea ROMPHARM COMPANY SRL are ca obiectiv de activitate producţia medicamentelor de uz uman sub forma de solutii si pulberi liofilizate pentru preprarea solutiilor injectabile/perfuzabile. Produsele fabricate urmează a fi distribuite atât pe piaţa internă cât şi pe cea externă.

Capacitatea de productie a fabricii este de:

- aproximativ 10 milioane flacoane de soluţii pe an;

- aproximativ 5 milioane flacoane liofilizate pe an.

**Activitățile principale** sunt următoarele:

1. Cântărire: containerele cu materiile prime eliberate pentru productie, etichetate, corespunzătoare produsului de fabricat sunt aduse prin sas în camera de cantarire, unde sunt cântărite conform reţetei de fabricaţie. Fiecare materie prima cantarita este identificata prin etichetare. Toate materiile prime cantarite corespunzătoare seriei de fabricaţie sunt depozitate într-un container etichetat şi transportate în camera de preparare.
2. Preparare: operatia se poate desfasura manual sau automat. În vasul de preparare (de capacitate 50 L, prevazut cu manta si agitator) este adăugată cantitatea prestabilită de apa pentru produse injectabile în care se dizolvă, pe rând, materiile prime. Cantitatea de solutie rezultata in urma prepararii este verificata de catre tehnolog (prin comparatie cu reteta). Calitatea fizico-chimica si microbiologica a solutiei preparate este verificata la fiecare serie.
3. Filtrare: soluţia preparată este supusă filtrării. Această operaţie se efectuează in sistem inchis, cu cartuşe filtrante, în două trepte (ambel filtre de 0,2 µm).
4. **Stocare: s**oluţia filtrată este colectată în vasul de stocare de capacitate 50 L. Calitatea solutiei filtrate este controlata la fiecare serie (fizico-chimic si microbiologic).
5. Ambalare primară: din vasul de stocare, prin presurizarea vasului de stocare soluţia ajunge în vasul tampon al maşinii de umplut-închis, de unde este divizată în recipiente de capacitate corespunzătoare. Pe recipientele umplute se aplică sistemul de închidere (dop de cauciuc si capac de aluminiu).
6. Etichetare: flacoanele cu solutie se transporta in camera de ambalare, unde este aplicata eticheta pretiparita pe care se inscriptioneaza seria si data de fabricatie precum si termenul de valabilitate. Pe parcursul operatiei de etichetare se verifica conformitatea etichetelor si a datelor inscriptionate.
7. Ambalare secundara individuala: flacoanele etichetate impreuna cu prospectul sunt introduse in cutii pliante pe care au fost inscriptionate seria si data de fabricatie, precum si perioada de valabilitate a produsului ambalat.
8. Ambalare colectiva: cate 10, 20 sau 25 ambalaje individuale sunt ambalate in folie termocontractibila transparenta.
9. Depozitare: seria de produs medicamentos ambalat este depozitata in zona de carantina pentru desfasurarea procedurii de eliberare, dupa care se transfera in depozitul de produse finite.

**Bilant teritorial:**

**Suprafață teren =** 3301,00 mp

- Suprafata construita cladire existenta = 1323mp

- Suprafata construita extindere = 200mp

- S construita propusa = 1523mp

- Suprafata spatii verzi = 660 mp

- Suprafata trotuare = 110.00mp

- Suprafata platforme betonate =530.00mp

- Suprafata cai de circulatie (de acces / de iesire)=558.00mp

- Suprafata locuri parcare = 120.00mp

*Asigurarea utilităților:*

**Alimentarea cu apa** a obiectivului propus se va face din forajele existente pe amplasament F1 cu H = 20 m și F2 cu H=50 m, apa urmând a fi utilizată în scop igienico-sanitar și tehnologic.

Tratarea apei:

* Stație de pretratare Klarwin
* Deistilator Tecninox Ditec 500
* Dedurizator Nobel 300
* Stație apă purificată Tecnonox Rotec 1000

Înmagazinarea apei se face într-un tanc septic cu V=31,50 mc.

**Apele uzate menajere** vor fi evacuate în bazinul vidanjabil existent cu V=40 mc.

**Apele uzate tehnologice** vor fi evacuate în două bazine vidanjabile proiectate, etanșe, din beton armat cu V=18 mc, fiecare.

**Apele pluviale** vor fi evacuate în bazinul de retenție existent cu V=150 mc.

*1.2. Cumularea cu alte proiecte:* nu este cazul.

*1.3. Utilizarea resurselor naturale:* nu este cazul.

*1.4. Producția de deșeuri:*

Deșeurile generate pe perioada de construire vor fi colectate separat într-un spațiu special amenajat și eliminate sau valorificate, după caz, prin agenți economici autorizați.

În perioada de funcționare, deșeurile vor fi colectate separat într-un spațiu special amenajat, de unde vor fi evacuate periodic de firme specializate în salubritate, pe bază de contract.

*1.5. Emisii poluante, zgomot și alte surse de disconfort:*

În perioada lucrărilor de execuţie rezultă:

- pulberi (sedimentabile și în suspensie) – emisii fugitive, de suprafață, necontrolate;

- gaze de eșapament (SO2, NOx, CO, CO2, COV, pulberi), emise de motoarele autovehiculelor implicate în procesele de transport și utilaje – surse mobile;

- zgomot provenit de la funcţionarea utilajelor specifice;

Sursele de poluare asociate lucrărilor de construcție sunt nedirijate, joase, cu impact strict local, temporar și de nivel redus.

Emisiile rezultate vor respecta valorile limită impuse prin standardele şi normativele în vigoare.

*1.6. Riscul de accident, ţinându-se seama in special de subsțantele și de tehnologiile utilizate:*

Risc de accident redus.

Substanțele chimice folosite sunt depozitate într-un spațiu special amenajat și utilizate conform procedurilor interne în vigoare şi prevederilor legislative. Substanţele periculoase la a căror manipulare sau din care, în urma reacţiilor chimice realizate pot rezulta gaze toxice sunt manipulate numai sub nişa chimică. Aerul din interiorul nişei este evacuat în atmosferă exclusiv prin intermediul filtrelor inactivante.

Măsuri de evitare/reducere a impactului asupra mediului:

- se impune stropirea drumurilor de acces în incinta şantierului pentru evitarea ridicării prafului în perioada de execuție a lucrărilor;

- deşeurile generate vor fi gestionate conform legislaţiei în vigoare şi apoi predate pe bază de contract, ȋn vederea eliminării/valorificării;

Proiectul prevede urmatoarele instalații pentru reținerea, evacuarea și dispersia poluanților în mediu:

* Pentru factorul de mediu sol:

- staționarea autovehiculelor se face pe platforma betonata;

- depozitarea deșeurilor se face în pubele amplasate într-un spațiu special amenajat;

* Pentru factorul de mediu apă:
* datorita utilizarii sistemului de preparare, transfer vacuumatic in sistem inchis si spalarea vaselor in sistem automat CIP se poate controla cantitatea de substante utilizate in productie care sunt deversate in apele de spalare. La finalizarea fabricatiei dupa transferul pulberii sau granulei din vas cantitatea maxima de pulberi ramasa este de maxim 5g care se spala cu o cantitate de 700litri de apa (un ciclu al sistemului de curatare cu sistem inchis), drept urmare cantitatea teoretica de substante nepericuloase continuta in apele deversate fiind de 0,0071g/litru,
* un separator de hidrocarburi, aferent apelor pluviale.

Tratarea apei:

* Stație de pretratare Klarwin
* Deistilator Tecninox Ditec 500
* Dedurizator Nobel 300
* Stație apă purificată Tecnonox Rotec 1000

**Măsuri pentru limitarea emisiilor de poluanți în aer și a zgomotului:**

* Se vor lua toate măsurile pentru limitarea particulelor în suspensie (PM).
* Pe durata execuţiei lucrărilor se vor lua măsuri pentru respectarea legislaţiei privind protecţia mediului în vigoare (STAS 12574/1987, SR 10009/2017, Ord. nr. 462/1993 si H.G. nr. 1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor).

**2. Localizarea proiectului:**

2.1. utilizarea existentă a terenului: conform Certificatului de Urbanism nr. 91/4015 din 10.02.2023, emis de Primăria orașului Otopeni, terenul este situat în zona zonă mixtă de locuințe, servicii și industrie nepoluantă, conform PUG aprobat cu HCL nr. 36/10.07.2000, prelungit cu HCL nr. 8/29.01.2016 si nr. 51/18.12.2018.

2.2. relativa abundenţă a resurselor naturale din zonă, calitatea şi capacitatea regenerativă a acestora: *nu este cazul;*

2.3. capacitatea de absorbţie a mediului, cu atenţie deosebită pentru:

a) zonele umede – *nu este cazul*;

b) zonele costiere – *nu este cazul*;

c) zonele montane şi cele împădurite – *nu este cazul*;

d) parcurile şi rezervaţiile naturale – *nu este cazul*;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate, etc.: *nu este cazul*;

f) zonele de protecţie specială, mai ales cele desemnate prin O.U.G. nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului, conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: *nu este cazul*;

g) ariile în care standardele de calitate a mediului stabilite de legislaţie au fost deja depăşite: nu s-a înregistrat o astfel de situatie;

h) ariile dens populate: *nu este cazul*;

i) peisajele cu semnificaţie istorică, culturală şi arheologică: *nu este cazul*.

**3. Caracteristicile impactului potential:** se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

a) extinderea impactului:aria geografică şi numărul persoanelor afectate: *nu este cazul*;

b) natura transfrontalieră a impactului: *nu este cazul*;

c) mărimea şi complexitatea impactului: redusă;

d) probabilitatea impactului: redusă, în timpul realizării lucrărilor de construcţii;

e) durata, frecvenţa şi reversibilitatea impactului: impactul asupra mediului va exista în perioada desfăşurării lucrărilor de execuţie şi impact relativ redus în timpul funcţionării.

**4. Condițiile de realizare a proiectului:**

* Investiţia şi organizarea de şantier se vor realiza în condiţiile impuse prin avizele sau acordurile emise, precum și prin Certificatului de Urbanism nr. 91/4015 din 10.02.2023, emis de Primăria orașului Otopeni.
* Se vor respecta condițiile impuse, conform Regulamentului PUG aprobat cu HCL nr. 36/10.07.2000 a cărui valabilitate a fost prelungită prelungită prin HCL r. 8/29.01.2016 și nr. 51/18.12.2018.
* Se vor respecta prevederile O.U.G. nr. 195/2005 privind protectia mediului cu modificarile si completarile ulterioare.
* Se vor respecta prevederile Legii apelor nr. 107/1996, cu modificările şi completările ulterioare.
* Indicatorii de calitate ai apelor uzate evacuate prin vidanjare se vor incadra in limitele impuse de H.G. nr. 188/2002 anexa 2 - NTPA 002/2002, modificat si completat de H.G. nr. 352/2005.
* Indicatorii de calitate ai apelor pluviale evacuate se vor încadra în prevederile impuse de HG 188/2002-Anexa 3-NTPA-001/2002, modificată și completată prin HG 352/2005.
* Se va obține și se va respecta avizul de gospodărire a apelor emis de Administrația Națională ”Apele Române” – Administrația Bazinală de Apă Argeș-Vedea, Sistemul de Gospodărire a Apelor Ilfov-București. În cazul în care ca soluțiile din avizul emis de Apele Române, nu corespund cu soluțiile prevazute în prezentul act emis de către APM ILFOV, atunci titularul are obligația de a solicita revizuirea prezentului act de reglementare.
* Se vor respecta prevederile Legii nr. 104/2011, cu completarile si modificarile ulterioare, privind calitatea aerului inconjurator.
* Se vor respecta prevederile Ordinului nr. 756/1997 cu privire la factorul de mediu sol.
* Gospodărirea materialelor de construcţie se va realiza numai în limita terenului deţinut, fără deranjarea vecinătăţilor. Se va respecta OUG 92/2021 privind regimul deșeurilor, cu completările și modificările ulterioare.
* Se vor lua măsuri de protecţie antifonică în zona de lucru a şantierului.
* Se vor respecta prevederile Legii nr. 123 din 10 iulie 2020 pentru modificarea și completarea Ordonanței de urgență a Guvernului nr. 195/2005 privind protecția mediului.
* Se vor respecta prevederile Ordinului nr. 119/2014 emis de Ministerul Sănătăţii cu modificarile si completarile ulterioare.
* Se vor respecta prevederile Legii nr. 59/2016 privind controlul asupra pericolelor de accident major în care sunt implicate substanțe periculoase.
* Titularii activităților în care sunt prezente substanțe periculoase au obligația de a lua toate măsurile necesare pentru a preveni producerea accidentelor majore și pentru a limita consecințele acestora asupra sănătății populației și asupra calității mediului, conform prevederilor Legii nr. 59/2016 privind controlul asupra pericolelor de accident major în care sunt implicate substanțe periculoase.
* Se vor respecta prevederile Legii nr. 263/2005 pentru modificarea și completarea Legii nr. 360/2003 privind regimul substanțelor și preparatelor chimice periculoase.
* Se vor amplasa panouri de informare a cetăţenilor asupra viitoarelor construcţii şi modificări ale zonei, asigurându-se protecţia circulaţiei pietonale şi auto în zonă.
* Deşeurile şi materialele rezultate din activitatea de construcţie şi montaj vor fi obligatoriu îndepărtate din zonă pe baza unui contract încheiat cu un prestator autorizat. Este interzisă depozitarea necontrolată a deşeurilor rezultate.
* Se interzice poluarea solului cu carburanţi, uleiuri rezultate în urma operaţiilor de staţionare, aprovizionare, depozitare sau alimentare cu combustibili a utilajelor şi mijloacelor de transport în timpul construirii, datorită funcţionării necorespunzătoare a acestora.În cazul unor poluări accidentale se vor lua măsuri pedoameliorative.
* Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia.
* La ieşirea din şantier, se vor curăţa roţile autovehiculelor şi a altor utilaje, pentru a preveni transferul de moloz în afara amplasamentului pe drumurile publice; pe durata organizării de şantier se vor monta panouri de protecţie.
* Se vor respecta prevederile Regulamentului General de Urbanism aprobat prin H.G. nr. 525/1996 în ceea ce priveste constructiile, parcarile si necesarul de spatiu verde.
* Se va respecta legislatia de urbanism in vigoare.
* Se va amenaja si intretine spatiul verde din incinta.
* Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale; Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;
* Se va asigura salubrizarea zonei și mentinerea curateniei pe traseul drumurilor de acces, pe toata perioada;
* Se vor respecta prevederile Legii nr. 61 din 27 septembrie 1991 pentru sancționarea faptelor de încălcare a unor norme de conviețuire socială, a ordinii și liniștii publice;
* Se vor respecta prevederile Ord. MMDD nr. 1798/2007 pentru aprobarea procedurii de emiterii a autorizaţiei de mediu, cu modificările şi completările ulterioare;
* Vor fi luate măsuri pentru limitarea vibratiilor produse de sapatura prin utilizarea de tehnologii performante de execuție și de fundare, în vederea încadrarii valorilor parametrilor vibratiilor în limitele admisibile stabilite de SR 12025-2/94 pe perioada realizarii lucrărilor;
* Pentru evitarea poluarii accidentale cu materiale periculoase (scurgeri accidentale de combustibili, de ulei de motor), reparatiile mijloacelor de transport/utilajelor se vor executa doar la societati autorizate;
* În vederea menținerii calității aerului, în parametri optimi, în zona amplasamentului, se vor respecta următoarele conditii:
* utilizarea apei, pentru suprimarea prafului în cantitatile, frecventa și proportiile necesare, în zona de lucru, la sfarșitul fiecarei saptamani de lucru, daca nu se vor desfasura operatiuni active mai mult de doua zile consecutiv;
* minimizarea activităților generatoare de praf (taiere, spargerea betonului, etc.);
* se vor lua măsuri de acoperire, îngradire, închidere a stocurilor de materiale de constructie sau deșeuri, pentru prevenirea imprastierii cauzata de vant;
* Oprirea motoarelor tuturor vehiculelor aflate în stationare, în zona șantierului;
* Se vor alege trasee optime din punct de vedere al protectiei mediului, pentru deplasarea vehiculelor care transporta materiale de constructie care pot elibera în atmosfera particule fine; transportul acestor materiale se va face pe cat posibil cu vehicule dotate cu prelate;
* Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zona;
* Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător;
* Activitatea se va putea desfășura numai cu respectarea reglementărilor stabilite conform planurilor urbanistice aflate în vigoare, cu privire la funcțiunea zonei, aprobate conform legii. În condițiile în care se va constata că activitatea nu este compatibilă cu funcțiunea zonei, stabilită conform legii și/sau că funcționarea obiectivului generază disconfort de orice natură, pentru așezările umane sau pentru factorii de mediu, activitatea va fi reevaluata conform prevederilor legale în vigoare.
* In situatia in care se vor semnala disconforturi create vecinatatilor, activitatea va fi sistata pana la remedierea acestora.
* Operatorul are obligatia sa asigure dotari corespunzatoare cu mijloace, structuri, dotari materiale si sisteme de management adecvate in scopul protejarii, la un nivel ridicat, a sanatatii populatiei si a mediului.
* In cazul apariţiei unor modificari ale caracteristicilor tehnice ale proiectului/condiţiilor stabilite prin prezentul act de reglementare emis de A.P.M. Ilfov, aveti obligatia solicitării şi obţinerii revizuirii acestuia, în situaţia în care nu a fost încă emisă aprobarea de dezvoltare de către Primăria orașului Otopeni. În caz contrar se va solicita şi obţine un nou act de reglementare.

*În cazul în care proiectul nu se încadreaza în funcțiunea zonei, decizia de emitere/respingere a aprobării de dezvoltare revine administrației publice locale.*

*Prezentul act de reglementare stabilește condițiile de realizare a proiectului din punct de vedere al protecției mediului. Alte condiții privind implementarea proiectului vor fi impuse de instituțiile/autoritățile cu atribuții în domeniu.*

*La punerea ȋn funcţiune a obiectivului se va solicita la APM Ilfov obținerea autorizaţiei de mediu, in conformitate cu Ord. MMDD nr. 1798/2007 pentru aprobarea procedurii de emiterii a autorizaţiei de mediu, cu modificările şi completările ulterioare.*

Pentru legalitatea și autenticitatea documentelor depuse la dosar se face răspunzator titularul proiectului. Conform art. 21, alin.(4) din OUG. 195/2005 privind protecția mediului, aprobată cu modificări și completări prin Legea nr. 265/2006, cu modificările și completările ulterioare ”răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului”.

          Conform prevederilor Legii nr. 292/2018:

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

 - anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

Nerespectarea prevederilor prezentei decizii a APM Ilfov se sanctioneaza conform prevederilor legale în vigoare.

          Proiectul propus nu necesita parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apa.

**Proiectul deciziei etapei de încadrare a fost afişat pe site-ul http://apmif.anpm.ro.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

 În conformitate cu prevederile OUG nr.195/2005, aprobată prin Legea nr.265/2006 privind protectia mediului, cu modificările și completările ulterioare - "Art. 15 alin (2) lit a - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

          Conform prevederilor Legii nr. 292/2018:

    - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11" \t "_blank), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018, privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. nr. 292/2018, privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11" \t "_blank), cu modificările și completările ulterioare.

Director Executiv

Alina Laura POSTEIU

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat:  Iuliana GRIGORAȘ | Șef Serviciu A.A.A. |  |  |
| Întocmit:  Roxana NIȚĂ | Consilier principal | 25.04.2024 |  |